Germania include județele Alba și Cluj în lista "zonelor de risc". Lista completă a regiunilor "roșii" din România.
Autoizolarea de 14 zile pentru cei care ajung în Germania din zonele de risc este obligatorie. Alături de municipiul București, 14 județe din România se află pe lista "zonelor de risc". Cetățenii care intră în Germania din zonele de risc trebuie să completeze un "formular de debarcare".
Autoritățile germane au actualizat lista "zonelor de risc“ din România și au introdus județele Alba și Cluj pe listă. Totodată, începând de joi, autoizolarea de 14 zile pentru cei care ajung în Germania din zonele de risc devine obligatorie.Ministerul Afacerilor Externe anunță că autoritățile germane au actualizat lista "zonelor de risc“ din România. Județele Alba și Cluj au fost introduse în această categorie.Alături de municipiul București, 14 județe din România se află pe lista "zonelor de risc": Alba, Bacău, Bihor, Brăila, Brașov, Caraș-Severin, Cluj, Covasna, Iași, Ilfov, Neamț, Prahova, Vaslui, Vâlcea.Județele retrase din listă până acum sunt Argeș, Buzău, Dâmbovița, Galați, Gorj, Ialomița, Mehedinți, Neamț, Timiș și Vrancea.Totodată, ca urmare a deciziilor comune ale guvernului federal și ale celor de land, toate persoanele, indiferent de cetățenie, care intră în Republica Federală Germania după ce s-au aflat într-una din "zonele de risc“, oricând în ultimele 14 zile înainte de sosire, sunt obligate să se deplaseze – cât mai direct, cu minimizarea contactelor – și să se autoizoleze la domiciliu sau în alte spații de cazare adecvate pentru o perioadă de 14 zile de la sosire.Respectarea obligației de autoizolare este verificată de autoritățile de land atât aleatoriu, cât și în cadrul anchetelor epidemiologice uzuale.Începând de azi, se elimină posibilitatea de exceptare de la măsura autoizolării pentru persoanele care prezintă un test COVID-19 negativ, efectuat anterior intrării în Germania.Potrivit noilor dispoziții, autoizolarea poate fi suspendată mai devreme decât termenul de 14 zile numai dacă este efectuat un test începând cu a cincea zi după intrarea în Germania și doar de la momentul comunicării unui rezultat negativ al testării.O astfel de testare se poate face la medicul de familie sau la autoritățile locale de sănătate și este gratuită în primele 10 zile de la sosirea în Germania dintr-o zonă de risc.Dacă persoanele care au venit din zone de risc încep să prezinte simptome specifice COVID-19 (dificultăți de respirație, tuse, febră sau pierderea gustului/mirosului) în decurs de 14 zile de la momentul intrării în Germania, inclusiv după o eventuală testare negativă și suspendare a carantinei inițiale, devine obligatorie autoizolarea și contactarea imediată a Autorității locale de Sănătate.Ministerul Afacerilor Externe precizează că cetățenii români care vin din județe ce nu se află pe lista de risc, dacă se deplasează cu avionul spre Germania de la un aeroport aflat într-un județ listat (spre ex. din Otopeni/Ilfov), vor trebui să respecte toate obligațiile specifice călătorilor din zone de risc.De asemenea, cetățenii care intră în Germania din zonele de risc trebuie să completeze un "formular de debarcare" – Public Health Passenger Locator Form – și să îl transmită Autorităților locale de Sănătate în termen de o zi de la sosire, astfel încât acestea să fie informate și să monitorizeze respectarea carantinei.Varianta în limba română a acestui formular poate fi regăsită aici.Simpla tranzitare a teritoriului german nu este condiționată de obligațiile menționate anterior.În cazul neîndeplinirii obligațiilor generale sau dispozițiilor locale ale autorităților cu privire la testare, autoizolare sau tranzit, se pot aplica sancțiuni în valoare de până la 25.000 EUR.